Ego Hylduinus, Dei gratia Lingonensis episcopus, notum facio presentibus et futuris quod Hugo, dominus Tilecastri, pro salute anime sue, dedit monialibus de Polungeio et in perpetuum libere et absolute concessit quinque minas annone medietatem frumenti medietatem avene ad mensuram Tilecastri annuatim percipiendas apud Borberen ab assumptione beate Marie usque ad festum omnium sanctorum. Hoc laudavit Robertus, decanus Lingonensis, patruus dicti domini Tilecastri, frater ejus Guido. Quod ut ratum maneat et in posterum observetur, sigilli mei munimine confirmatur. Actum anno gratie millesimo ducentesimo secundo.